วันเสาร์ที่ 29 พฤษภาคม 2564
โฆษกรัฐบาลยืนยันพ.ร.ก. เงินกู้ 5 แสนล้านบาท  มีกรอบการใช้เงินชัดเจนโปร่งใส รองรับการเติบโตทางเศรษฐกิจหลังการแพร่ระบาดโควิด-19 คลี่คลาย
โฆษกรัฐบาลยืนยันพ.ร.ก. เงินกู้ 5 แสนล้านบาท  มีกรอบการใช้เงินชัดเจนโปร่งใส รองรับการเติบโตทางเศรษฐกิจหลังการแพร่ระบาดโควิด-19 คลี่คลาย
นายอนุชาบูรพชัยศรีโฆษกประจำสำนักนายกรัฐมนตรีเผยว่าพ.ร.ก.ให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา2019เพิ่มเติมพ.ศ. 2564หรือที่เรียกกันสั้นๆว่าพรก.เงินกู้5แสนล้านบาทซึ่งได้ประกาศลงในราชกิจจานุเบกษาและมีผลบังคับใช้แล้วตั้งแต่วันที่25พฤษภาคม2564นั้นพรก.ฉบับดังกล่าวมีการกำหนดแผนการใช้เงินกู้อย่างชัดเจนโดยการใช้จ่ายต้องเป็นไปตามวัตถุประสงค์ภายใต้แผนงานหรือโครงการตามบัญชีแนบท้ายพระราชกำหนดซึ่งประกอบด้วย3แผนงานได้แก่
(1)แผนงานหรือโครงการที่มีวัตถุประสงค์เพื่อแก้ไขปัญหาการระบาดของCOVID-19วงเงิน30,000ล้านบาทเพื่อเป็นค่าใช้จ่ายเกี่ยวกับการแพทย์และสาธารณสุขการวิจัยและพัฒนาวัคซีนภายในประเทศ
(2)แผนงานหรือโครงการที่มีวัตถุประสงค์เพื่อช่วยเหลือเยียวยาหรือชดเชยให้แก่ประชาชนในทุกสาขาอาชีพซึ่งได้รับผลกระทบจากการระบาดของCOVID-19วงเงิน300,000ล้านบาท เพื่อบรรเทาภาระค่าใช้จ่ายของประชาชน ช่วยผู้ประกอบอาชีพและผู้ประกอบการสามารถดำเนินธุรกิจได้ต่อเนื่อง
(3)แผนงานหรือโครงการที่มีวัตถุประสงค์เพื่อฟื้นฟูเศรษฐกิจและสังคมที่ได้รับผลกระทบจากการระบาดของCOVID-19วงเงิน170,000ล้านบาทเพื่อเป็นค่าใช้จ่ายสำหรับแผนงาน/โครงการเพื่อรักษาระดับการจ้างงานกระตุ้นการลงทุนและการบริโภคทั้งนี้ในกรณีจำเป็นคณะรัฐมนตรีสามารถอนุมัติปรับกรอบวงเงินภายใต้แผนงานหรือโครงการภายใน3วัตถุประสงค์นี้ได้เพื่อให้การใช้จ่ายเงินสอดคล้องกับสถานการณ์ที่เกิดขึ้น
นอกจากนี้รัฐบาลได้มีการกำหนดอย่างชัดเจนในพรก.ฉบับนี้ว่าเงินกู้5แสนล้านบาทนี้จะนำไปใช้เพื่อการอื่นนอกจาก3แผนงานดังที่กล่าวมาแล้วไม่ได้อย่างเด็ดขาดจึงขอให้ประชาชนได้มีความมั่นใจถึงเจตนาของรัฐบาลในการแก้ไขปัญหาเศรษฐกิจและสังคมจากการระบาดของโรคโควิด-19ในครั้งนี้อย่างแท้จริงและขอให้ประชาชนได้มั่นใจถึงความโปร่งใสในการใช้จ่ายเงินกู้5แสนล้านและเจตนาของรัฐบาลในการใช้จ่ายเงินกู้นี้อย่างมีประสิทธิภาพสูงสุด
สำหรับพรก.ให้อำนาจกระทรวงการคลังกู้เงินเพื่อแก้ไขปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา2019พ.ศ. 2563หรือที่เรียกกันว่าพรก.เงินกู้1ล้านล้านบาทนั้นณวันที่21พฤษภาคม2564คณะรัฐมนตรีได้มีมติอนุมัติโครงการแล้วจำนวน287โครงการรวมวงเงินทั้งสิ้น817,223ล้านบาทและได้มีการเบิกจ่ายแล้วจำนวน680,099ล้านบาทหรือคิดเป็นร้อยละ83.22ของวงเงินที่คณะรัฐมนตรีอนุมัติส่งผลให้ผลิตภัณฑ์มวลรวมในประเทศ(GDP)ปี2563มีอัตราตัวเลขที่หดตัวในปริมาณที่ดีกว่าที่หลายหน่วยงานอย่างเช่นธนาคารแห่งประเทศไทยหรือที่IMFได้คาดการณ์ไว้นอกจากนี้วงเงินกู้ส่วนที่ยังเหลืออยู่ในพรก.เงินกู้1ล้านล้านบาทนั้นรัฐบาลได้เตรียมการที่จะออกมาตรการเยียวยาและฟื้นฟูเศรษฐกิจอื่นๆซึ่งได้รับการอนุมัติในหลักการจากครม.เป็นที่เรียบร้อยแล้วเช่นโครงการคนละครึ่งระยะที่3,โครงการ”ยิ่งใช้ยิ่งได้”และโครงการช่วยเหลือประชาชนกลุ่มผู้ถือบัตรสวัสดิการแห่งรัฐและประชาชนกลุ่มผู้ที่ต้องการความช่วยเหลือเป็นพิเศษทั้งนี้กระทรวงการคลังจะเสนอรายละเอียดของโครงการเพื่อให้ครม.พิจารณาในระยะต่อไป
นายอนุชากล่าวเพิ่มเติมว่า“สถานการณ์การระบาดของเชื้อCOVID-19ในระลอกนี้เป็นที่ทราบกันดีว่ามีการแพร่กระจายอย่างรวดเร็วและมีการติดเชื้อเป็นวงกว้างไปทั่วประเทศทำให้ประเทศไทยมีจำนวนผู้ติดเชื้อและผู้เสียชีวิตเพิ่มสูงขึ้นส่งผลกระทบต่อการฟื้นตัวของกิจกรรมทางเศรษฐกิจรัฐบาลจึงมีความจำเป็นเร่งด่วนที่จะต้องเตรียมงบประมาณเพิ่มเติมเพื่อเตรียมการรองรับผลกระทบจากการระบาดระลอกนี้และมีความจำเป็นที่ต้องออกพรก.เงินกู้5แสนล้านบาทนี้เพื่อให้มีงบประมาณเพิ่มเติมสำหรับใช้ในการแก้ไขปัญหาเศรษฐกิจและสังคมของประเทศอันเนื่องมาจากการระบาดของCOVID-19เพื่อให้ระบบเศรษฐกิจและสังคมของประเทศกลับมาสู่สภาวะปกติได้อย่างรวดเร็วรวมทั้งสามารถเติบโตต่อไปได้อย่างยั่งยืนภายหลังจากการระบาดของCOVID-19บรรเทาหรือยุติลง”
ทั้งนี้กรอบวงเงินกู้500,000ล้านบาทภายใต้พ.ร.กนี้เป็นกรอบวงเงินที่เหมาะสมที่จะดำเนินมาตรการทางการคลังเพื่อดูแลด้านการแพทย์และสาธารณสุขช่วยเหลือเยียวยาตลอดจนฟื้นฟูเศรษฐกิจและสังคมที่ได้รับผลกระทบจากการระบาดของของCOVID-19ระลอกนี้ได้อย่างต่อเนื่องกับพ.ร.ก.เงินกู้1ล้านล้านบาทโดยคาดว่าจะส่งผลให้เศรษฐกิจไทยในช่วงปี2564–2565สามารถขยายตัวได้เพิมขึ้นอย่างมีนัยสำคัญ
โฆษกประจำสำนักนายกรัฐมนตรียังยืนยันว่าการออกพรก.เงินกู้5แสนล้านบาทในครั้งนี้จะส่งผลให้ประมาณการสัดส่วนหนี้สาธารณะต่อGDPอยู่ที่ร้อยละ58.56และยังอยู่คงภายใต้กรอบวินัยทางการคลังซึ่งรัฐบาลได้ระมัดระวังในการบริหารจัดการเงินกู้ให้เป็นไปตามกฎหมายที่เกี่ยวข้องอย่างเคร่งครัดโดยที่บริษัทจัดอันดับความน่าเชื่อถือระดับสากลยังคงมุมมองที่ดีต่อภาคการคลังที่แข็งแกร่งของประเทศไทยด้วย
..................